Zajednica sportskih udruga Grada Otočca (dalje - Zajednica) na temelju članka 48. stavka 3. i 76. Zakona o sportu (“Narodne novine” broj 71/06, 150/08, 124/10,124/10, 86/12, 124/11, 86/12, 94/13, 85/15, 19/16, 98/19, 47/20 i 77/20), članka 6. stavka 1. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15) članka 11. Odluke o kriterijima za određivanje prioriteta za dodjelu financijskih sredstava programima i projektima od posebnog interesa za Grad Otočac (Službeni vjesnik Grada Otočca, br. 3/15) i Programa javnih potreba u sportu Grada Otočca za 2021. god. ("Službeni vjesnik Grada Otočca" br. 01/21) dana 27. siječnja 2021. godine objavljuje

### JAVNI POZIV

### ZA SUFINANCIRANJE PROGRAMA UDRUGA U SPORTU GRADA OTOČCA

### U 2021. GODINI

**I.**

U Proračunu Grada Otočca za 2021. godinu osigurana su, između ostalog i sredstva za financijsku potporu programima/projektima namijenjenih zadovoljavanju javnih potreba u području sporta, koje se ostvaruju kroz:

1. poticanje i promicanje sporta,
2. provođenje sportskih aktivnosti djece, mladeži i studenata,
3. djelovanje sportskih udruga i sportskih zajednica,
4. sportsku pripremu, domaća i međunarodna natjecanja te opća i posebna zdravstvena zaštita sportaša,
5. sportsko-rekreacijske aktivnosti građana,
6. sportske aktivnosti osoba s teškoćama u razvoju i osoba s invaliditetom,
7. planiranje, izgradnju, održavanje i korištenje sportskih građevina značajnih za Grad Otočac
8. provođenje i financiranje znanstvenih i razvojnih projekata elaborata i studija u funkciji razvoja sporta.

Predviđeni iznos ukupnih sredstava koji je na raspolaganju u Proračunu Grada Otočca za sufinanciranje programa/projekata u području sporta za 2021. godinu iznosi 1.526.450,00 kuna, sukladno Programu javnih potreba u sportu na području Grada Otočca za 2021. godinu („Službeni vjesnik Grada Otočca" br. 01/21).

**II.**

Sredstva iz Program javnih potreba u sportu na području grada Otočca za 2021. godinu namijenjena su provedbi sljedećih programa/projekata:

1. **Djelovanje Zajednice sportskih udruga** **– 1.290.000,00 kn**

Usklađivanje aktivnosti svojih članova, potiču i promiču sport u skladu s Nacionalnim programom sporta, osobito sport djece, mladeži, studenata i osoba s invaliditetom, objedinjuju i usklađuju programe sporta te predlažu nacrt programa javnih potreba u sportu i sudjeluju u njegovu ostvarivanju.

1. **Sportsko-rekreacijski programi – 93.450,00 kn**

Ovim se sredstvima financiraju udruge i društva koje se bave sportskom rekreacijom, vježbanjem i organizacijom natjecanja i turnira.

1. **Sportske manifestacije – 43.000,00 kn**

Sufinanciranje sportskih manifestacija značajnih za promidžbu Gradu Otočcu na državnoj ili međunarodnoj razini kao i na lokalnoj razini a koje se organiziraju povodom:

1. Dana Grada Otočca
2. Dana državnosti
3. Dana Domovinske zahvalnosti
4. Dana Hrvatskog olimpijskog odbora
5. Obilježavanja ostalih prigodnih datuma i blagdana
6. **Tekuće održavanje sportskih objekata – 680.000,00 kn**

Za troškove funkcioniranja i održavanja sportskih objekata u vlasništvu Grada osigurat će se sredstva za režijske troškove, razna ispitivanja, servisiranje opreme, uređaja i dr.

1. **Zajednički programi – 100.000,00 kn**

Za troškove financiranja stručnih službi, usavršavanje kadrova, financiranje vrhunskih i perspektivnih sportaša, održavanje vozila – kombi Vivaro (održavanje vozila, registracija, tehnički pregled, osiguranje), sportske stipendije, nagrade najboljim sportašima Grada Otočca, sportsko-rekreacijski programi za djecu i druge zajedničke aktivnosti članica Zajednice.

**III.**

Na ovaj javni poziv mogu se javiti sve udruge koje temeljem Zakona o sportu (“Narodne novine” broj 71/06, 150/08, 124/10,124/10, 86/12, 124/11, 86/12, 94/13, 85/15, 19/16, 98/19, 47/20 i 77/20 dalje: Zakon) mogu obavljati djelatnost sporta i upisane su u registar sportskih djelatnosti kod nadležnog ureda, uz uvjet da imaju sjedište na području Grada Otočca, da su im ciljevi i djelatnost usmjereni ka zadovoljenju javnih potreba građana u području sporta i kojima temeljna svrha nije stjecanje dobiti i čije aktivnosti Zajednica ne ocijeni kao gospodarsku djelatnost u sportu.

Udruge koje se javljaju na ovaj javni poziv moraju biti upisane u Registar udruga, Registar sportskih djelatnosti, moraju posjedovati RNO broj, dostaviti dokaz o tome da su uskladile svoje statute s odredbama Zakona o udrugama te moraju ispunjavati sve druge uvjete propisane Zakonom.

**IV.**

Prijave, **isključivo ispunjene računalom**, podnose se na posebnim za **to predviđenim obrascima** koji se mogu preuzeti na službenoj internet stranici Grada Otočca - [www.otocac.hr](http://www.otocac.hr), u rubrici natječaji – Program javnih potreba.

Uz potpuno popunjene obrasce (**Obrazac opisa programa/projekata i Obrazac proračuna programa/projekata**) **potrebno je dostaviti**:

1. Izvadak iz registra – preslika - za udruge: izvadak iz Registra udruga Republike Hrvatske ili preslika važećeg Rješenja o upisu u Registar udruga Republike Hrvatske
2. Potvrdu o dokazu da se protiv osobe ovlaštene za zastupanje ili voditelja programa ne vodi kazneni postupak za kaznena djela koja se provode po službenoj dužnosti *(ne starije od 6 mjeseci)*
3. Potvrda porezne uprave o nepostojanju poreznog duga
4. Potvrda o nepostojanju dugova prema Gradu Otočcu
5. Presliku isprave kojom se dokazuje stručna osposobljenost osoba koje će realizirati prijavljeni program *(diploma i licenca za trenere)*
6. Kopiju zapisnika s posljednje izborne sjednice Skupštine
7. Kopiju zapisnika sa zadnje sjednice Skupštine kao i potvrdu da udruga djeluje u mandatu
8. Presliku obavijesti o upisu u Registar sportskih djelatnosti
9. Potvrdu o upisu u Registar neprofitnih organizacija (za udruge)
10. Izjavu o nepostojanju dvostrukog financiranja
11. Izjavu o ispunjenim obvezama
12. Izjava o ispunjavanju preuzetih obveza
13. Izjava o partnerstvu *(potrebno je priložiti onoliko obrazaca koliko ima partnera)*
14. Izvještaj o potrošnji proračunskih sredstava
15. Potvrda o istinitosti i točnosti podataka
16. Privola za prikupljanje i obradu osobnih podataka
17. FINA – financijski izvještaj i bilanca

**Korisnici koji su u 2020. godini dobili financijsku potporu od Zajednice u obvezi su priložiti programsko i financijsko izvješće o namjenski utrošenim sredstvima dobivenim u prethodnoj godini.**

**V.**

Na temelju postojećih kriterija Zajednica, nadležno povjerenstvo Zajednice će vršiti provjeru formalnih uvjeta, te odabir i utvrđivati prednost ponuđenih prijedloga programa/projekata koji će se predložiti Gradu za financiranje iz Programa javnih potreba u sportu za 2021. godinu, najkasnije u roku od 8 dana od dana završetka roka prijave na javni poziv.

**VI.**

Rok za podnošenje prijava je 30 dana od dana objave ovog javnog poziva na internetskoj stranici Grada ([www.otocac.hr](http://www.otocac.hr)), dakle **do 01. ožujka 2021. godine.**

Prijave odnosno popunjeni obrasci s prilozima dostavljaju se u zatvorenoj omotnici poštom preporučeno ili neposrednom dostavom na adresu:

### ZAJEDNICA SPORTSKIH UDRUGA GRADA OTOČCA

### Kralja Zvonimira 8

### 53 220 Otočac

### S napomenom „ JAVNI POZIV ZA SUFINANCIRANJE PROGRAMA UDRUGA GRADA OTOČCA U SPORTU ZA 2021. GODINU “ – NE OTVARATI

Sva pitanja vezana uz ovaj Javni poziv mogu se postaviti isključivo elektronskim putem, slanjem upita najkasnije do 11.02.2021. godine na Zajednicu ([nikola.pemper@gmail.com](mailto:nikola.pemper@gmail.com), [s.bizanovic@gmail.com](mailto:s.bizanovic@gmail.com)).

**VII.**

Samo prijave zaprimljene u roku na propisanom obrascu i s potpunim obrazloženim podacima i dokumentacijom uzet će se u razmatranje.

Prijave koje ne budu udovoljavale gore navedenim uvjetima, koje su nepotpune, pogrešno ispunjene, koje pristignu izvan roka neće se razmatrati.

S prijaviteljima kojima će nakon administrativne provjere prijava i stručne ocjene biti odobrena financijska sredstva za prijavljene programe/projekte u 2021. godini, do konačne odluke Zajednice, Zajednica će sklopiti Ugovor za sufinanciranje programa/projekata u 2021. godini, najkasnije u roku od 30 dana od dana donošenja odluke predsjednika Zajednice.

Zajednica sportskih udruga Grada Otočca

Predsjednik

Nikola Pemper

KLASA: 620-01/21-01/03

URBROJ: 2125/02-21-01

U Otočcu, 27.01.2021.god.